
Angela Michňová, hlavná kontrolórka obce Malá Ida
P l á n
kontrolnej činnosti hlavnej kontrolórky obce Malá Ida na druhý polrok 2024
V súlade s príslušnými ustanoveniami zákona NR SR č. 369/1990 Zb. o obecnom zriadení v znení neskorších predpisov a v súlade so zákonom č. 357/2015 Z.z. o finančnej kontrole, vnútornom audite a o zmene a doplnení niektorých zákonov v účinnosti od 1.1.2021 bude činnosť hlavnej kontrolórky v druhom polroku 2024 zameraná na nasledovné činnosti.
· Kontrola príjmov a výdavkov  materskej školy v Malej Ide k 30.6.2024
· Kontrola použitia finančných prostriedkov na obstaranie dlhodobého hmotného a nehmotného majetku v roku  2023
· Kontrola plnenia rozpočtu za III. štvrťrok 2024 
· Mimoriadne kontroly súlade s § 18f ods. 1 písm. h/ zákona č. 369/1990 Zb. Starostka alebo obecné zastupiteľstvo na svojom zasadnutí môže požiadať hlavného kontrolóra o vykonanie aj inej kontroly, ak sa na tom rozhodne a ak vec neznesie odklad. 
Ďalšia činnosť hlavného kontrolóra obce: 
· Vypracovanie odborného stanoviska k návrhu rozpočtu  obce Malá Ida na roky  2025, 2026 a 2027 
· Vypracovanie a predloženie správy o kontrolnej činnosti za  prvý polrok 2024.
· Vypracovanie a predloženie plánu kontrolnej činnosti na 1. polrok 2025
· Účasť na vzdelávaní – seminároch ktoré zabezpečuje RVC Košice na vybrané témy
· Účasť na zasadnutiach obecného zastupiteľstva 

Poradie vykonávania jednotlivých kontrol podľa predloženého plánu kontrolnej činnosti
nemusí byť dodržané. Zmeny vo výkone kontroly môžu nastať v závislosti od kontrolovanej
problematiky, závažnosti a množstva zistených nedostatkov a z toho vyplývajúceho
časového rozsahu jednotlivých kontrol ako aj z dôvodu, že sa vyskytnú okolnosti na základe
ktorých bude potrebné vykonať iné náhodné kontroly.
Cieľom kontrolnej činnosti je dodržiavanie hospodárnosti, efektívnosti, účinnosti pri hospodárení s verejnými financiami.Hlavný kontrolór pri výkone svojej činnosti postupuje podľa § 20 zákona NR SR č. 357/2015 Z. z. o finančnej kontrole a audite. 
Návrh Plánu kontrolnej činnosti bol zverejnený spôsobom obvyklým vyvesením na úradnej tabuli a uverejnený na webovej stránke obce dňa 30.05.2024.

